1. Anghenion ffisiolegol yw’r haen cyntaf o fodel Hierarchaeth Maslow. Mae’r lefel hyn yn cynnwys anghenion sylfaenol ar gyfer goroesi, fel bwyd, dŵr, a chysgod yn ôl theori Maslow. Credwyd Maslow (1943), heb ddiwallu’r anghenion hyn, ni all unigolyn symud ymlaen i lefelau uwch megis diogelwch, perthnasoedd, neu dwf personol. Yn ôl Burleson & Thoron (2014), anghenion ffisiolegol yw sylfaen yr hierarchaeth, gan eu bod yn hanfodol ar gyfer cynnal bywyd ac iechyd. Er enghraifft, bydd person newynog neu ddadhydradedig yn rhoi blaenoriaeth i ddod o hyd i fwyd a dŵr dros unrhywbeth arall. Dim ond pan fydd yr anghenion hyn yn cael eu bodloni y gall pobl symud ymlaen i fynd i’r afael â meysydd eraill o lesiant, fel diogelwch a chysylltiad emosiynol. Gall plentyn dangos ymddygiad aflonyddgar neu herfeiddiad oherwydd nid yw ei brif ffocws ar ddysgu ond ar ddiogelu bwyd. Yn yr un modd, efallai y bydd myfyrwyr yn dewis cysgu yn lle gorffen eu tasgau oherwydd nad oedd ganddynt ddigon o orffwys y noson flaenorol, gan wneud cwsg yn sbardun i'w gweithredoedd yn hytrach nag ymgysylltiad academaidd (Burleson & Thoron, 2014). Fel ymarferydd, mae’n bwysig i sicrhau bod amgylchedd diogel a meithringar i’r plant lle bydd eu anghenion sylfaenol yn cael eu ddiwallu.

2. Yn ôl Maslow (1943), mae’r haen hon yn cwmpasu’r angen am ddiogelwch corfforol, sefydlogrwydd ariannol, iechyd, ac amddiffyn rhag perygl. Trwy ddiwallu’r anghenion hyn, mae unigolion yn teimlo’n sefydlog ac yn ddiogel yn eu hamgylchedd, gan eu galluogi i gyfeirio eu hegni tuag at weithgareddau mwy uwch fel meithrin perthnasoedd, dysgu, a chyflawniad personol(Burleson & Thoron, 2014). Dwedwyd Burleson & Thoron (2014), bod dysgwyr weithiau yn gweld diogelwch fel amgylchedd strwythuredig a rhagweladwy, lle mae rheolweithiau yn aros yn gyson. Maent yn pwysleisio, os fydd arferion yn absennol neu pan fydd tarfu arnynt, gall dysgwyr dangos pryder ac ymdeimlad o ansicrwydd. Gall hyn gael effaith negyddol ar eu perfformiad, gan arwain at lai o effeithiolrwydd yn eu dysgu oherwydd maent yn rhwystro eu gallu i ganolbwyntio ar gyflawni eu llawn botensial. Mae Burleson & Thoron (2014) yn awgrmu dylai lleoliadau addysgol a gweithle creu amgylchedd diogel, rhagweladwy a chefnogol sydd yn meithrin ymddiriedaeth ac yn caniatáu i unigolion ffynnu. Mae lleoliadau blynyddoedd cynnar yn arbennig o arwyddocaol, gan eu bod yn aml yn cynrychioli eu profiad cyntaf o amgylchedd strwythuredig y tu allan i'w cartref. Felly, fel myfyrwyr mae’n bwysig meithrin amgylchedd cynhwysol sydd yn bwysleisio ar gefnogaeth emosiynol, trwy annog empathi, parch, a chyfathrebu cadarnhaol effeithiol(Capes, 2024) 
 

[bookmark: _Hlk183639737]Mae trydydd lefel hierarchaeth, sef cariad a pherthyn Maslow, yn hollbwysig gan ei fod yn cyflawni'r angen dynol sylfaenol am gysylltiad, gan hyrwyddo lles emosiynol (Maslow, 1943). Yn ôl Taormina & Gao (2013), mae'r lefel hon yn amlygu pwysigrwydd perthnasoedd, gan gynnwys cyfeillgarwch, cysylltiadau teuluol, partneriaethau rhamantus, a chyfranogiad cymunedol. Maent yn awgrymu os mae unigolyn yn cael eu derbyn a’u gwerthfawrogi o fewn grwpiau cymdeithasol maen nhw’n cael ymdeimlad o bwrpas a sefydlogrwydd emosiynol, gan eu helpu i ffynnu yn bersonol ac yn gymdeithasol. Yn yr un modd mae Noltemeyer et al.(2012) yn dadlau, pan fydd unigolion yn profi ymdeimlad o gariad a pherthyn, maent yn fwy tueddol o deimlo'n ysgogol, yn hunan-sicr, ac yn fodlon, gan eu fod yn gallu ganolbwyntio ar dwf personol, helpu eraill, a meithrin perthnasoedd ystyrlon. Fodd bynnag, heb yr ymdeimlad hwn o gysylltiad, gall unigolion gael trafferth gydag unigrwydd, teimladau o wrthodiad, neu arwahanrwydd cymdeithasol, a all gael effaith andwyol ar eu lles meddyliol, hunanwerth, ac effeithiolrwydd cyffredinol mewn amrywiol agweddau ar fywyd (Taormina & Gao, 2013).






